Predkladacia správa

     Projekt „Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave“ („MKKC“)  bol schválených uznesením vlády SR č. 344 z 19. apríla 2001 „Návrh na schválenie žiadosti vlády Slovenskej republiky o poskytnutí pôžičky z Rozvojovej banky Rady Európy na realizáciu projektu „Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave“. Citované uznesenie bolo zmenené a doplnené uznesením vlády SR      č. 482 z 9. mája 2002. Projekt MKKC bol upravený uznesením vlády SR č. 772  a  č. 785 z 10. júla 2002.
     Na základe bodu B.7. uznesenia vlády SR č. 482/2002 predkladá Ministerstvo kultúry SR na rokovanie vlády Správu o stave riešenia projektu „Multifunkčné kultúrne a knižničné centrum – Obnova a revitalizácia historických budov Univerzitnej knižnice v Bratislave“.
     Predkladaná správa poskytuje prehľad o stave riešenia projektu „MKKC“ v dvoch rovinách. Prvá obsahuje informácie týkajúce projektu po stránke manažmentu a charakteristiky projektových a stavebných prác, ktoré majú byť v rámci celého projektu uskutočnené a prác ktoré už boli k I. polroku zrealizované. Druhá informuje o systéme financovania projektu a stave čerpania finančných prostriedkov k  I. polroku 2002 .
     Materiál vzhľadom na informatívny charakter nebol predmetom pripomienkového konania a nemá ekonomický a environmentálny vplyv a ani vplyv na zamestnanosť.